CELEX: 62010TN0557
Language: hu
Date: 2010-12-03 00:00:00
Title: T-557/10. sz. ügy: 2010. december 3-án benyújtott kereset — H. Eich kontra OHIM — Arav (H. Eich)

29.1.2011   
            
            
               HU
            
            
               Az Európai Unió Hivatalos Lapja
            
            
               C 30/56
            
         2010. december 3-án benyújtott kereset — H. Eich kontra OHIM — Arav (H. Eich)
   (T-557/10. sz. ügy)
   ()
   2011/C 30/98
   A keresetlevél nyelve: olasz
   
      Felek
   
   
      Felperes: H. Eich Srl (Signa, Olaszország) (képviselők: D. Mainini, T. Rubin, A. Masetti Zannini de Concina, M. Bucarelli, G. Petrocchi, B. Passaretti ügyvédek)
   
      Alperes: Belső Piaci Harmonizációs Hivatal (védjegyek és formatervezési minták) (OHIM)
   
      A másik fél a fellebbezési tanács előtti eljárásban: Arav Holding Srl (Palma Campania, Olaszország)
   
      Kereseti kérelmek
   
   
               —
            
            
               A Törvényszék helyezze hatályon kívül a Belső Piaci Harmonizációs Hivatal első fellebbezési tanácsának 2010. szeptember 9-i határozatát;
            
         
               —
            
            
               a Törvényszék nyilvánítsa a 6 256 242. sz. védjegybejelentési kérelemben meghatározott H. EICH védjegyet érvényesnek;
            
         
               —
            
            
               a Törvényszék az OHIM-ot kötelezze az eljárás során felmerült valamennyi költség viselésére, beleértve az OHIM előtt mind két fokon felmerült költségeket is.
            
         
      Jogalapok és fontosabb érvek
   
   
      A közösségi védjegy bejelentője: a felperes.
   
      Az érintett közösségi védjegy: a „H. Eich” szóvédjegy a 18. és 25. osztályba tartozó áruk vonatkozásában — 6 256 242. sz. védjegybejelentés.
   
      A felszólalási eljárásban hivatkozott védjegy vagy megjelölés jogosultja: Arav Holding Srl.
   
      A hivatkozott védjegy vagy megjelölés: a „H-Silvian Heach” szóelemet tartalmazó ábrás védjegy (a 976 125. sz. olasz védjegy, és a Madridi Megállapodáshoz kapcsolódó jegyzőkönyv értelmében a Benelux államok, a Cseh Köztársaság, Németország, Görögország, Spanyolország, Franciaország, Magyarország, Ausztria, Lengyelország, Portugália, Románia és az Egyesült Királyság tekintetében a 880 562. sz. védjegy) a 18. és 25. osztályba tartozó áruk vonatkozásában.
   
      A felszólalási osztály határozata: a felszólalási osztály a felszólalást elutasította.
   
      A fellebbezési tanács határozata: a fellebbezési tanács a vitatott határozatot hatályon kívül helyezte és elutasította a védjegybejelentést.
   
      Jogalapok: a közösségi védjegyről szóló 207/2009/EK rendelet 8. cikke (1) bekezdése b) pontjának téves alkalmazása és értelmezése (összetévesztés veszélyének hiánya).